Statsminister Lars Løkke Rasmussen overrasker med en alternativ version af sin nytårstale, som han netop har lagt på Facebook ved middagstid 2. januar.

Indslaget ligner til forveksling den, vi så nytårsdag. Men kameravinklen er en anden. Som om vi er publikum til optagelsen af hans nytårstale. Lars Løkke Rasmussen kigger nemlig ind i et andet kamera, kan vi se.

»Vi har brug for en bedre samtale med hinanden, hvor vi lytter - og måske især til dem, vi er uenige med. Hvor vi erkender, at en sag har flere sider. Det vil jeg gerne yde mit bidrag til,« siger Lars Løkke Rasmussen.

Og så sker det overraskende.

Nu vender han sig nemlig mod det kamera Facebook-brugerne kigger ind i og forsætter:

»Det er også derfor, jeg er så aktiv på Facebook og sætter pris på debatten. Danmarks største samtaleforum, men unægteligt også et sted, hvor man skal lægge øre til meget,« siger Lars Løkke Rasmussen.

Og så læser han det ene eksempel på den hårde tone på hans egen Facebook-side op efter den anden.

Efter de konkrete eksempler, vender han sig mod det oprindelige kamera og så er vi igen vidner til optagelsen af den oprindelige nytårstale.

På Facebook lagde Lars Løkke Rasmussen den alternative nytårstale på med ordene:

»Godt nytår til alle her på Facebook. Har lavet en alternativ version af min nytårstale... Blot en lille opfordring til, at vi holder tonen i den politiske debat. Glæder mig til mange timer med Jer alle her på Facebook i 2016.«

HER KAN DU HØRE DEN ALTERNATIVE TALE FRA STATSMINSTEREN: